अजमेर। रामद्वारा की जमीन पर बनी होटल सीज होगी। उपायुक्त विकास गजेंद्र सिंह रलावता ने व्यावसायिक भवन को अवैध मानते हुए सीज की अनुशंसा करते हुए फाइल को आयुक्त एच गुइटे के समक्ष भेज दिया है। वहीं दूसरी ओर इस प्रकरण की भ्रष्टाचार निरोधक ब्यूरो (एसीबी) जयपुर में लिखित शिकायत पेश की गई है।
शिकायत में निगम अधिकारियों पर कथित मिलीभगत का आरोप लगाते हुए निष्पक्ष जांच की मांग की गई है।
गौरतलब है कि दैनिक भास्कर में “साठगांठ कर रामद्वारा मिटाया, बना ली आलीशान होटल’ शीर्षक से 22 नवंबर को समाचार प्रकाशित किया गया था। खबर प्रकाशन के बाद से ही निगम प्रशासन हरकत में गया। उपायुक्त (विकास) गजेंद्र सिंह रलावता ने बताया कि उक्त प्रकरण की प्रारंभिक जांच में सामने आया है कि होटल मालिक ने निगम से किसी प्रकार का नक्शा स्वीकृत नहीं करवाया है और ही व्यावसायिक निर्माण संबंधी फाइल लगाई है। जांच में निर्माण को अवैध मानते हुए आयुक्त एच गुइटे के समक्ष सीज की कार्रवाई के लिए फाइल भेजी गई है। उनके पास से निर्णय होने के बाद निगम प्रशासन सीज की कार्रवाई करेगा।
एसीबीमें की शिकायत
सोनीमंदिर के सामने आगरा गेट निवासी विजय खंडेलवाल ने जयपुर एसीबी मुख्यालय में उक्त प्रकरण की शिकायत पेश की है। शिकायत में बताया गया है कि सुभाष बाग रोड पर वर्षों पुराना रामद्वारा था, जिसे मंदिर के महंत ने फर्जी तरीके से बेचान कर दिया। उक्त स्थल पर नक्शे के विपरीत व्यावसायिक निर्माण कर दिया गया। खंडेलवाल ने आरोप लगाया कि निगम अधिकारियों ने चैन ऑफ डॉक्यूमेंट की जांच किए बिना आवासीय नक्शे की स्वीकृति दी, जबकि निगम के रिकॉर्ड में यह संपत्ति रामद्वारा के नाम से दर्ज है। उन्होंने बताया कि अवैध निर्माण के संबंध में कई बार शिकायतें हुईं। फाइलों में अवैध निर्माण माना गया, लेकिन मौके पर किसी ने भी कार्रवाई नहीं की। खंडेलवाल ने मांग की है कि उक्त प्रकरण की निष्पक्ष जांच कर दोषी लोगों के खिलाफ कार्रवाई की जाए।
hin_Deva hin_Deva hin_Deva hin_Deva hin_Deva